સીધી જ એક સૉફ્ટ રોમૅન્ટિક ગીત સાથે શરૂ થતી ‘વઝીર’ તરત જ ચોથા ગિયરમાં પહોંચીને જબરદસ્ત ટ્વિસ્ટ આપી દે છે (સો, શરૂઆત ચૂકશો નહીં અને અંત કોઈને કહેશો નહીં). આ તબક્કે ફિલ્મમાં ટિપિકલ બૉલીવુડિયન મેલોડ્રામા નાખવાનો પુષ્કળ સ્કોપ હતો, પરંતુ બિજૉય નામ્બિયારે ફિલ્મને એ ઘિસીપિટી ગલીમાં ઘૂસતાં ફિલ્મને બચાવી લીધી છે. સરસ બૅકગ્રાઉન્ડ મ્યુઝિક, બ્લૅક ઍન્ડ વાઇટ ફિલ્ટરનો ઉપયોગ, સ્લો મોશન વગેરેને લીધે આપણે ફિલ્મની પહેલી ૧૫ મિનિટમાં જ એનાં મુખ્ય પાત્રો સાથે ઇમોશનલી કનેક્ટ થઈ જઈએ છીએ. જેટલી કાબેલિયતથી બિજૉય નામ્બિયારે ઇમોશનલ સીન શૂટ કર્યા છે, એ જ હથોટીથી આખી શૂટઆઉટ-સીક્વન્સ હૅન્ડલ કરી છે. એ સીક્વન્સનું કૅમેરાવર્ક પણ ખાસ્સું ઇન્ટરેસ્ટિંગ છે.